**UZŅĒMUMA LĪGUMS**

par Ugunsaizsardzības sistēmu pārbūvi Daugavpils 9.vidusskolā

Daugavpilī, 2015.gada 30.oktobrī

**Daugavpils pilsētas Izglītības pārvalde**, reģ.Nr.90009737220, juridiskā adrese: Saules iela 7, Daugavpils, tās vadītājas **Marinas Isupovas** personā, kura rīkojas saskaņā ar Nolikumu, no vienas puses (turpmāk – Pasūtītājs), un

**Sabiedrība ar ierobežotu atbildību “PRISTIS”**, reģ.Nr. 40003551874, juridiskā adrese: Dzelzavas iela 117, Rīga, tās valdes priekšsēdētāja **Jevgeņija Savčuka** personā, kurš rīkojas saskaņā ar Statūtiem, no otras puses (turpmāk – Izpildītājs), abi kopā saukti „Puses”, bet abi kopā – “Puses „ vai “Līdzēji”,

pamatojoties uz Daugavpils pilsētas domes iepirkumu komisijas 2015.gada 21.oktobra lēmumu iepirkumā “Ugunsaizsardzības sistēmu pārbūve Daugavpils 9.vidusskolā”, identifikācijas numurs DPD 2014/47, (turpmāk – Iepirkums), noslēdza savā starpā šāda satura līgumu (turpmāk – Līgums):

**I. Līguma priekšmets**

1. Pasūtītājs uzdod un Izpildītājs par samaksu uzņemas Līgumā noteiktajā kārtībā, termiņos un pienācīgā kvalitātē, ievērojot normatīvo aktu prasības, veikt **automātiskās ugunsaizsardzības sistēmas pārbūvi Daugavpils 9.vidusskolā** (turpmāk – darbi), saskaņā ar Izpildītāja sagatavoto tehnisko piedāvājumu (1.pielikums), lokālo tāmi (2.pielikums) un Tehnisko shēmu, kas ir līguma neatņemama sastāvdaļa.
2. Darbu izpildes vieta – Daugavpils 9.vidusskola, 18. novembra iela 47, Daugavpils (turpmāk – Objekts).
3. Darbi sevī ietver visus Līgumā un lokālajā tāmē noteiktos nepieciešamos darbus, būvniecības vadību un organizēšanu, būvniecībai nepieciešamās tehnikas, instrumentu piegādi, būvgružu novākšanu un utilizāciju, izpilddokumentācijas sagatavošanu un citas darbības, kuras izriet no šī Līguma un normatīvo aktu prasībām.
4. Izpildītājs apliecina, ka ir pienācīgi iepazinies ar Objektu, veicamā darba apjomu un citu ar darbu izpildi saistīto informāciju.

**II. Darbu apjoms un izpildes termiņi**

1. Izpildītājs organizē un nodrošina darbu veikšanu ievērojot iepriekš noteiktu grafiku un apņemas pabeigt visus darbus **2 (divu) mēnešu laikā no akta parakstīšanas par Objekta nodošanu darbu veikšanai.**
2. Līguma izpildes termiņā nav ieskaitīti tehnoloģiskie pārtraukumi. Tehnoloģiskais pārtraukums pieļaujams metereoloģisko apstākļu dēļ būvdarbu izpilde nav iespējama.
3. Izpildītājam ir pienākums uzsākt Objektā darbus ne vēlāk kā **2 (otrajā) darba dienā** no akta parakstīšanas par Objekta nodošanu darbu veikšanai parakstīšanas dienas. Līdzēji paraksta aktu ne vēlāk kā **4 (četru)** dienu laikā no līguma noslēgšanas. Ja akts netiek parakstīts, uzskatāms, ka Objekts ir nodots Izpildītājam darbu veikšanai 4 (ceturtajā) dienā no līguma spēkā stāšanās dienas.
4. Izpildītājs pirms darbu uzsākšanas ieceļ konkursa piedāvājumā norādīto sertificētu atbildīgo būvdarbu vadītāju Andri Meieru. Atbildīgais būvdarbu vadītājs veic normatīvajos aktos noteiktās funkcijas. Ar šo līgumu Izpildītājs ir pilnvarots veikt Ministru kabineta  2003.gada 25.februāra noteikumos Nr.92 „Darba aizsardzības prasības, veicot būvdarbus” noteiktās  projekta vadītāja funkcijas.
5. Pēc Līguma ietvaros paredzēto darbu pabeigšanas Izpildītājs veic izpildīto darbu, kā arī visas ar to saistītās dokumentācijas nodošanu Pasūtītājam saskaņā ar šī Līguma noteikumiem un Latvijas būvnormatīviem.

**III. Izpildītāja pienākumi**

1. Veikt darbus kvalitatīvi, ievērojot Līgumā un Iepirkuma dokumentācijā minētās prasības un Lokālajā tāmē norādītos darbu apjomus.
2. Sagatavot normatīvajos aktos noteikto izpilddokumentāciju.
3. Nodrošināt Latvijas būvnormatīvu un citu Latvijas Republikas normatīvo aktu noteikumu, Latvijas nacionālo standartu, kā arī materiālu un iekārtu piegādātāju izstrādātās tehnoloģijas ievērošanu visos sagatavotajos dokumentos un visu šajā Līgumā paredzēto darbu veikšanas gaitā.
4. Veikt darbus ar savu (īpašumā vai lietošanā esošu) aprīkojumu, materiāliem vai citiem nepieciešamajiem tehniskajiem līdzekļiem un instrumentiem.
5. Par saviem līdzekļiem piegādāt darbam nepieciešamos materiālus, konstrukcijas un iekārtas.
6. Darbus izpildīt ar Latvijā sertificētiem un kvalitatīviem materiāliem.
7. Darbu veikšanas procesā ievērot darba aizsardzības, ugunsdrošības noteikumus un uzņemties pilnu atbildību par jebkādiem minēto noteikumu pārkāpumiem un to izraisītām sekām.
8. Nodrošināt darba aizsardzības pasākumus Objektā, tai skaitā darbinieku instruēšanu par visu tehnisko iekārtu ekspluatāciju, kā arī veikt visas citas Latvijas Republikas normatīvajos aktos paredzētās darbības saskaņā ar normatīvajiem aktiem par darba aizsardzību.
9. Nodrošināt Objektā strādājošos ar nepieciešamajiem darba aizsardzības līdzekļiem.
10. Segt Pasūtītājam ar darbu izpildi saistītos izdevumus, ja tādi rodas darbu izpildes laikā.
11. Nodrošināt darba laikā Pasūtītājam brīvu un drošu piekļūšanu Objektam.
12. Nodrošināt tīrību Objektā, regulāru būvgružu izvešanu no Objekta uz sava rēķina.
13. Nekavējoties rakstveidā informēt Pasūtītāju par visiem apstākļiem, kas atklājušies darbu izpildes procesā un var neparedzēti ietekmēt darbu izpildi.
14. Savlaicīgi brīdināt Pasūtītāju, ja darbu izpildes gaitā radušies apstākļi, kas var būt bīstami cilvēku veselībai vai dzīvībai, un veikt visus nepieciešamos pasākumus, lai tos novērstu.
15. Pildīt visus citus no šī Līguma, tehniskā piedāvājuma un normatīvajiem aktiem izrietošos Izpildītāja pienākumus.
16. Līguma izpildē iesaistīt konkursa piedāvājumā norādītos speciālistus, tajā skaitā konkursa piedāvājumā norādīto būvdarbu vadītāju un darba aizsardzības koordinatoru, un apakšuzņēmējus.
17. Izpildītāja personālu, kuru tas iesaistījis līguma izpildē, par kuru sniedzis informāciju Pasūtītājam un kura kvalifikācijas atbilstību izvirzītajām prasībām Pasūtītājs ir vērtējis, kā arī apakšuzņēmējus, uz kuru iespējām iepirkuma procedūrā izraudzītais pretendents balstījies, lai apliecinātu savas kvalifikācijas atbilstību paziņojumā par līgumu un iepirkuma procedūras dokumentos noteiktajām prasībām (ja tādi ir), pēc līguma noslēgšanas drīkst nomainīt tikai ar Pasūtītāja rakstveida piekrišanu, ievērojot šādus nosacījumus:
    1. personāls vai apakšuzņēmējs atbilst tām paziņojumā par līgumu un iepirkuma procedūras dokumentos noteiktajām prasībām, kas attiecas uz piegādātāja personālu vai apakšuzņēmējiem;
    2. tiek nomainīts apakšuzņēmējs, uz kura iespējām iepirkuma procedūrā izraudzītais pretendents balstījies, lai apliecinātu savas kvalifikācijas atbilstību paziņojumā par līgumu un iepirkuma procedūras dokumentos noteiktajām prasībām, un piedāvātajam apakšuzņēmējam ir vismaz tāda pati kvalifikācija, uz kādu iepirkuma procedūrā izraudzītais pretendents atsaucies, apliecinot savu atbilstību iepirkuma procedūrā noteiktajām prasībām.
18. Nodrošināt savu un līguma izpildē iesaistīto būvspeciālistu profesionālās civiltiesiskās atbildības apdrošināšanu saskaņā ar Ministru kabineta 2014.gada 19.augusta noteikumiem Nr.502 “Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu” un piecu dienu laikā pēc Līguma spēkā stāšanās iesniegt Pasūtītājam polišu kopijas (uzrādot oriģinālus). Minētais līgums jāuztur spēkā visu būvdarbu un garantijas laiku.

**IV. Pasūtītāja pienākumi**

1. Norēķināties ar Izpildītāju par kvalitatīvi izpildītiem darbiem Līgumā noteiktajā kārtībā.
2. Nodrošināt Izpildītājam brīvu un netraucētu piekļuvi Objektam.
3. Norīkot par līguma izpildi atbildīgo personu.

**V. Maksāšanas noteikumi**

1. Līguma summa bez pievienotās vērtības nodokļa (turpmāk – PVN) par darbu veikšanu sastāda  **EUR 11 669,19 (vienpadsmit tūkstoši seši simti sešdesmit deviņi *euro* un 19 centi)** bez pievienotās vērtības nodokļa (PVN). Atbilstoši Pievienotās vērtības nodokļa likuma 142.panta otrajai daļai, PVN, kas sastāda **EUR** **2450,53** (divi tūkstoši četri simti piecdesmit *euro* un 53 centi) valsts budžetā maksā Pasūtītājs.
2. Līguma summa ietver samaksu par šī Līguma ietvaros paredzēto Izpildītāja saistību izpildi – darbu, materiāliem, mehānismu izmaksām, iekārtu izmaksām un visiem citiem izdevumiem, kas minēti līguma 3.punktā un tāmē.
3. Apmaksa par darbu izpildi tiks veikta par faktiski izpildītiem darbiem. Apmaksa tiks veikta **30 (trīsdesmit)** kalendāro dienu laikā pēc darbu nodošanas – pieņemšanas akta parakstīšanas, pamatojoties uz Izpildītāja izsniegtu rēķinu.
4. Iespējamais sadārdzinājums Līguma realizācijas laikā netiks papildus apmaksāts.

**VI. Darbu nodošana Pasūtītājam**

1. Izpildītājs iesniedz Pasūtītājam darbu pieņemšanas – nodošanas aktu divos eksemplāros, kurā tiek norādīts faktiski paveiktais darba apjoms, kā arī apliecinājumu par garantijas saistību pildīšanu pēc objekta nodošanas ekspluatācijā uz segumu un veiktajiem darbiem.
2. **5 (piecu) darba dienu laikā** pēc darbu pieņemšanas – nodošanas akta saņemšanas Pasūtītājs pārbauda izpildīto darbu apjomu un kvalitāti, kā arī darbu izpildes dokumentāciju un paraksta aktu vai noformē rakstveida motivētu atteikumu darbus pieņemt.
3. Pasūtītājam ir tiesības atteikties no darbu pieņemšanas, ja darbu pieņemšanas procesā tiek konstatēti kvalitātes trūkumi, paveikto darbu neatbilstība šī Līguma noteikumiem vai Latvijas Republikas normatīvajiem aktiem. Pēc attiecīgo trūkumu novēršanas Izpildītājs atkārtoti veic darbu nodošanu Pasūtītājam. Pasūtītājs 10 (desmit) darba dienu laikā pēc akta par izpildītajiem darbiem saņemšanas pārbauda izpildīto darbu apjomu un kvalitāti, kā arī darbu izpildes dokumentāciju un paraksta aktu vai noformē rakstveida motivētu atteikumu darbus pieņemt.
4. Pasūtītājs ir tiesīgs noteikt jebkura risinājuma ekspertīzi, pieaicinot neatkarīgus ekspertus. Ekspertīzes izdevumus sedz Pasūtītājs, izņemot gadījumus, kad ekspertīzes rezultātā tiek konstatēti trūkumi vai nepilnības, kas radušies Izpildītāja vainas, nolaidības vai neuzmanības dēļ. Šādā gadījumā ekspertīzes izdevumus sedz Izpildītājs.
5. Abpusēji parakstīts pieņemšanas nodošanas akts ir pamats rēķina izrakstīšanai. Samaksa tiek veikta par faktiski izpildītajiem darbiem.

**VII. Garantijas**

1. Izpildītājs garantē izpildīto darbu kvalitāti un atbilstību šī Līguma noteikumiem un Latvijas Republikas normatīvajiem aktiem.
2. **Būvdarbu garantijas termiņš ir 36 (trīsdesmit seši) mēneši,** skaitot no darbu pieņemšanas – nodošanas akta parakstīšanas.
3. Garantijas termiņā konstatētos defektus un citus trūkumus Izpildītājs apņemas novērst saviem spēkiem un par saviem līdzekļiem. Defektu un trūkumu novēršanas termiņš un apjoms tiek noteikts pusēm vienojoties, bet, ja vienošanos panākt neizdodas, Pasūtītājs ir tiesīgs pieprasīt veikt neatkarīgu ekspertīzi, kuras slēdziens attiecībā uz trūkumu un defektu novēršanas termiņu un apjomu Izpildītājam ir obligāts. Ekspertīze tiek veikta uz Izpildītāja rēķina.
4. Ja Izpildītājs garantijas termiņā atsakās novērst konstatētos defektus vai nenovērš tos noteiktajā termiņā, Pasūtītājam ir tiesības šo darbu veikšanu uz Izpildītāja rēķina uzdot trešajai personai.
5. Izpildītājs nodrošina, ka tā iegādāto materiālu ražotāju un pārdevēju garantijas tiek nodotas Pasūtītājam.

**VIII. Atbildība**

1. Līdzēji ir savstarpēji atbildīgi par neuzmanības vai ļaunprātības rezultātā otram Līdzējam nodarītajiem zaudējumiem, tajā skaitā par savu darbinieku vai pilnvaroto personu neuzmanības vai ļaunprātības rezultātā otram Līdzējam nodarītajiem zaudējumiem. Negūtā peļņa Līdzējiem nav jāatlīdzina.
2. Izpildītājs uzņemas pilnu atbildību par mantiskajiem zaudējumiem, kas var rasties Pasūtītājam vai trešajām personām, Izpildītājam veicot šajā Līgumā paredzētos darbus, un apņemas patstāvīgi atrisināt visas pretenzijas un prasības, kādas šajā sakarā izvirza trešās personas vai Pasūtītājs.
3. Līdzēji ir savstarpēji atbildīgi par sniegto ziņu patiesumu un pilnību.
4. Izpildītājs garantē, ka pašlaik pret Izpildītāju nav, vai, pēc viņa labākās pārliecības, nedraud un netiek uzsākta tiesāšanās, arbitrāža, vai arī citi tiesas procesi, kas varētu (ja netiek pierādīts pretējais) būtiski nelabvēlīgi ietekmēt Izpildītāja finansiālo stāvokli vai Izpildītāju spēju izpildīt jebkādas viņa saistības sakarā ar šo Līgumu.

**IX. Sankcijas**

1. Ja Izpildītājs neuzsāk darbus noteiktajā termiņā, saskaņā ar Līguma 7.punktu, tad veicot galīgo norēķinu no Izpildītājam izmaksājamās summas ietur līgumsodu 0,2% apmērā no Līguma summas par katru nokavēto dienu, bet ne vairāk kā 10% no kopējās līguma summas.
2. Ja Izpildītājs nokavē darbu izpildes galīgo termiņu, Pasūtītājs, veicot galīgo norēķinu, no Izpildītājam izmaksājamās summas ietur līgumsodu 0,2% apmērā no Līguma summas par katru nokavēto dienu, bet ne vairāk kā 10% no kopējās līguma summas.
3. Ja Pasūtītājs kavē šī līguma 33.punktā noteikto maksājumu, tas maksā Izpildītājam līgumsodu 0,2 % apmērā no neveiktās maksājuma summas par katru nokavēto dienu, bet ne vairāk kā 10% no kopējās līguma summas.

**X. Nepārvarama vara**

1. Līdzēji nav atbildīgi par līgumsaistību neizpildi vai nepienācīgu izpildi, ja šāda neizpilde vai nepienācīga izpilde radusies nepārvaramas varas rezultātā. Par nepārvaramu varu Līdzēji uzskata ugunsgrēkus, dabas katastrofas, militāru agresiju, streiku, grozījumus Latvijas Republikas normatīvajos aktos, valsts institūciju lēmumus un citus nepārvaramas varas izpausmes veidus, kas traucē izpildīt šo Līgumu, un kas nav izveidojusies kā Līdzēju darbības vai bezdarbības tiešas vai netiešas sekas, kurus Līdzēji nav paredzējuši un nav varējuši paredzēt, noslēdzot šo Līgumu. Par nepārvaramas varas apstākļu esamību pusei, kurai šie apstākļi radušies, jāapstiprina un jāpierāda ar LR Rūpniecības un tirdzniecības kameras apstiprinātu izziņu par šādu apstākļu esamību.
2. Ja iestājas nepārvaramas varas apstākļi, Līdzējam ir pienākums nekavējoties mutiski informēt otra Līdzēja atbildīgo darbinieku, kā arī ne vēlāk kā 2 (divu) darba dienu laikā pēc minēto iemeslu konstatēšanas iesniegt rakstveida paziņojumu otram Līdzējam. Paziņojumā jāraksturo apstākļi, kā arī to ietekmes vērtējums attiecībā uz savu pienākumu izpildi saskaņā ar šo Līgumu un izpildes termiņu. Paziņojumā jānorāda termiņš, kad būs iespējams turpināt šajā Līgumā paredzēto pienākumu izpildi.
3. Līdzēji var vienpusēji izbeigt šo Līgumu, ja nepārvaramas varas apstākļi turpinās ilgāk par vienu mēnesi. Šajā gadījumā neviens no Līdzējiem nav tiesīgs prasīt tādējādi radušos zaudējumu atlīdzību. Ja līgums tiek izbeigts nepārvaramas varas apstākļu dēļ, Pasūtītājs veic norēķinus par faktiski izpildītajiem darbiem.
4. Nepārvaramas varas apstākļiem beidzoties, Līdzējam, kurš pirmais konstatējis minēto apstākļu izbeigšanos, ir pienākums nekavējoties iesniegt rakstisku paziņojumu otram Līdzējam par minēto apstākļu beigšanos.

**XI. Līguma vienpusēja izbeigšana un darbu pārtraukšana**

1. Pasūtītājs ir tiesīgs vienpusēji izbeigt šo Līgumu, paziņojot par to Izpildītājam rakstveidā 5 (piecas) kalendārās dienas iepriekš šādos gadījumos:
   1. ja Izpildītājs nokavē darbu uzsākšanas termiņu vairāk kā par 10 (desmit) dienām. Līgums tomēr netiek izbeigts, ja Izpildītājs pierāda, ka nav vainojams pie darbu neuzsākšanas noteiktajā termiņā;
   2. ja Izpildītājs pēc Pasūtītāja rakstveida brīdinājuma saņemšanas un tajā norādīto pārkāpumu novēršanas atkārtoti ir pieļāvis brīdinājumā minētos Līguma noteikumu pārkāpumus un/vai ignorē Pasūtītāja brīdinājumu un prasību par pārkāpumu novēršanu;
   3. ja pēc Pasūtītāja pieprasījuma neatkarīga ekspertīze, kuras sastāvu rakstveidā apstiprinājuši abi Līdzēji, ir konstatējusi, ka Izpildītājs darbus veic nekvalitatīvi vai neatbilstoši Latvijas būvnormatīviem, kas būtiski varētu ietekmēt Objekta tālāko ekspluatāciju;
   4. pret Izpildītāju tiek iesniegta prasība par atzīšanu par maksātnespējīgu (izņemot gadījumu, ja tiek piemērota sanācija) vai uzsākta tā likvidācija;
   5. tiek veiktas piespiedu darbības no trešo personu puses, kā rezultātā tiek apķīlāta (aprakstīta) Izpildītāja manta, uzlikts liegums rīcībai ar banku kontiem, uzlikts liegums kustamām mantām un nekustamajam īpašumam valsts publiskajos reģistros.
2. Izpildītājam ir pienākums pārtraukt darbu izpildi ar Pasūtītāja paziņojuma par Līguma izbeigšanu saņemšanas brīdi. Līguma izbeigšanas gadījumā, veicot galīgo norēķinu, Pasūtītājs samaksā Izpildītājam par līdz paziņojuma saņemšanas dienai Objektā izpildītajiem darbiem, izmantotajiem materiāliem un piegādātajām iekārtām. Pēc darbu pārtraukšanas, Izpildītājam jāatstāj Objekts 7 (septiņu) kalendāro dienu laikā, aizvācot savas mantas, instrumentus, izvedot būvgružus un atstājot Objektu sakārtotā vidē.
3. Līgumu var nebūtiski papildināt vai grozīt, Līdzējiem savstarpēji vienojoties. Jebkuras Līguma izmaiņas vai papildinājumi tiek noformēti rakstveidā un pēc to abpusējas parakstīšanas, kļūst par šā Līguma neatņemamām sastāvdaļām.
4. Būtiski Līguma grozījumi nav pieļaujami.

**XII. Noslēguma jautājumi**

1. Līgums stājas spēkā ar tā parakstīšanas dienu un ir spēkā līdz pilnīgai saistību izpildei.
2. Visas domstarpības, kas ir saistītas ar šī Līguma izpildi, Līdzēji risina pārrunu ceļā, bet, ja vienošanos nav iespējams panākt 15 (piecpadsmit) kalendāro dienu laikā, tad tiesā, Latvijas Republikas normatīvajos aktos noteiktā kārtībā.
3. Ja kāds no Līguma punktiem neparedzētu apstākļu dēļ tiek atzīts par spēkā neesošu vai likumam neatbilstošu, tas neietekmē citu Līgumā pielīgto saistību izpildi, kuras netiek skartas sakarā ar šīm izmaiņām.
4. Nevienam no Līdzējiem nav tiesību nodot šajā Līgumā noteiktās saistības trešajai personai bez otra Līdzēja rakstiskas piekrišanas.
5. Šī Līguma noteikumi ir saistoši Līdzējiem un pilnā apmērā pāriet uz Līdzēju tiesību un saistību pārņēmējiem.
6. Visi šī Līguma grozījumi ir noformējami rakstveidā un iegūst spēku ar brīdi, kad tos parakstījuši abi Līdzēji.
7. Līgums ir sastādīts uz \_\_\_lapām ar tehnisko piedāvājumu un lokālo tāmi pielikumā, latviešu valodā un parakstīts divos eksemplāros, pa vienam eksemplāram katram Līdzējam. Abiem eksemplāriem ir vienāds juridiskais spēks.
8. Par līguma izpildi saistīto jautājumu atbildīgās personas:
   1. No Pasūtītāja puses: Daugavpils pilsētas Izglītības pārvaldes enerģētiķis **Romualds Vaišļa**, tālr.: 654 40574; mob.tālr.: 26153026, e-pasts: [romualds.vaisla@ip.daugavpils.lv](mailto:romualds.vaisla@ip.daugavpils.lv);
   2. No Izpildītāja puses: Būvdarbu vadītājs **Andris Meiers**, mob. tālr. 29443301 epasts: [pristis@pristis.lv](mailto:pristis@pristis.lv).

Pielikumā: 1. Tehniskais piedāvājums;

2. Lokālā tāme;

3. Tehniskās shēma (nav caršūta kopā ar līgumu).

**XIII. Līdzēju juridiskās adreses, rekvizīti un paraksti**

|  |  |
| --- | --- |
| **Pasūtītājs:**  **Daugavpils pilsētas Izglītības pārvalde**  reģ.Nr. 90009737220  Saules iela 7, Daugavpils, LV – 5401  Vadītāja  M.Isupova\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | **IZPILDĪTĀJS:**  **SIA „PRISTIS”**  reģ.Nr. 40003551874  Dzelzavas iela 117, Rīga, LV-1021  Danske bank AS,  kods:MARA LV2X  Nor.konts: LV77MARA2041000032041  Tālr. 67336399, fakss 67336398, epasts: pristis@pristis.lv.  Valdes priekšsēdētājs  J.Savčuks\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

1.Pielikums  
2015.gada 30. oktobra Uzņēmuma līgumam  
par Ugunsaizsardzības sistēmu pārbūvi Daugavpils 9.vidusskolā

**TEHNISKAIS PIEDĀVĀJUMS**

**ugunsaizsardzības sistēmu pārbūve Daugavpils 9.vidusskolā**

2015.gada 8.oktobrī

**Pretendenta nosaukums: SIA “PRISTIS”.**

**Objekta nosaukums:** Daugavpils 9. vidusskola.

**Objektu adreses:** 18. novembra iela 47, Daugavpils.

**Pasūtītājs:** Daugavpils pilsētas Izglītības pārvalde.

1. **Darbu apraksts:**

|  |  |  |
| --- | --- | --- |
| **N.p.k.** | **Veicamie darbi** | **Izpildītājs** |
| 1. | Iekārtu piegāde un montāža | Uzņēmējs |
| 2. | Piegādāt iekārtas un veikt to montāžu saskaņā ar tehnisko shēmu „Ugunsaizsardzības sistēmu rekonstrukcija Daugavpils 9. vidusskolā”, LVS EN CEN/TS 54-14 „Ugunsdrošības signalizācijas un ugunsgrēka trauksmes sistēmas” 7. daļu, LBN 201-10 „Būvju ugunsdrošība” un LBN 261-07 „Ēku iekšējo elektroinstalāciju izbūve”. | Uzņēmējs |
| 3. | Ugunsgrēka izziņošanas sistēmu pieslēgšana pie signalizācijas pults, nodrošinot apziņošanas sistēmas darbu automātiskā režīmā, saskaņā ar ugunsdrošības normām. Telpu kosmētiskais remonts pēc nepieciešamības. | Uzņēmējs |
| 4. | Ugunsaizsardzības sistēmas darbības pārbaude | Uzņēmējs |
| 5. | Ēkas izmantotāja personāla apmācības | Uzņēmējs |
| 6. | Tehniskās izpilddokumentācijas noformēšana | Uzņēmējs |
| 7. | Objekta nodošana/pieņemšana ekspluatācijā | Uzņēmējs/Pasūtītājs/ VUGD parstavis |
| 1. **Darbu organizācija, nodrošinājums un vispārējās prasības** | | **Pretendenta apliecinājums  par piekrišanu prasībai, vai apņemšanos izpildīt prasību** |
| * 1. Visus darbus veikt ievērojot LEK 002 „Elektrostaciju, tīklu un lietotāju elektroietaišu tehniskā ekspluatācija”, LEK 025 „Drošības prasības, veicot darbus elektroietaisēs; | | Piekrītam |
| * 1. Uzņēmējs ir pilnībā atbildīgs, ieskaitot atbildību par visiem tā apakšuzņēmējiem, par drošu un kvalitatīvu darbu veikšanu tam nodotajā darbu zonā saskaņā ar līgumu, Latvijas normatīvajiem aktiem, darba aizsardzības, sanitārijas, ugunsdrošības, dabas aizsardzības noteikumiem un instrukcijām. | | Piekrītam |
| * 1. Uzņēmējs nodrošina darba izpildei nepieciešamo darba instrumentu, visu iekārtu pietiekamu daudzumu un ir pilnībā atbildīgs par šo ierīču labu tehnisko stāvokli. | | Piekrītam |
| * 1. Remontam nepieciešamās rezerves daļas, materiālus, izejvielas un iekārtas piegādā Uzņēmējs, ja citur specifikācijā nav noteikts savādāk. | | Piekrītam |
| * 1. Uzņēmējam jānovērš bojājumi būvju konstrukcijām (bojāts krāsojums, apmetums u.t.t.), kas tiek konstatēti pēc esošas iekārtas demontāžas un bojājumi, kas radušies iekārtas atjaunošanas remonta laikā. Konstrukciju bojājumi jānovērš atbilstoši apkārt esošo konstrukciju izskatam (apdares veids, krāsa utt). | | Piekrītam |
| * 1. Pasūtītājam ir tiesības apturēt darbu izpildi, ja konstatēti rupji drošības vai iekšējās kārtības noteikumu pārkāpumi, kas apdraud strādājošo veselību, darbā esošās iekārtas drošību, vai var radīt materiālus zaudējumus.. | | Piekrītam |
| * 1. Visiem pielietojamajiem materiāliem, iekārtām un tehnoloģijām jāatbilst ISO, IEC vai līdzvērtīgiem standartiem. | | Piekrītam |
| * 1. Ja būvdarbu veikšanas laikā Uzņēmēja darbības vai bezdarbības rezultātā ēkai vai inventāram, kur tiek veikti būvdarbi, radušies bojājumi, Uzņēmējs tos novērš par saviem līdzekļiem vai atlīdzina Pasūtītājam nodarītos materiālos zaudējumus. | | Piekrītam |
| * 1. Uzņēmējs būvdarbus veic saskaņā ar Pasūtītāja apstiprinātu laika grafiku. | | Piekrītam |
| 1. **Izpilddokumentācija** | | **Pretendenta apliecinājums  par piekrišanu prasībai, vai apņemšanos izpildīt prasību** |
| * 1. Uzņēmēja iesniedzamajai dokumentācijai jābūt 3 eksemplāros, valsts valodā. Dokumentācijai jābūt noformētai saskaņā ar LR spēkā esošajiem normatīvajiem aktiem. Dokumentācija jāsakārto lietās (mapēs) ar satura rādītāju. Lapām lietā jābūt numurētām lapas labajā augšējā stūrī. | | Piekrītam |
| * 1. Dokumentācijai jāietver: | | Piekrītam |
| * + 1. Elektrosadales skapja shēma (elektrobarošanas pieslēguma un ventilācijas sistēmas atslēgšanas vietā) ar visām izmaiņām un korekcijām, kas radušās iekārtas uzstādīšanas un pārbaužu laikā. | |
| * + 1. Pielietoto materiālu un iekārtu ekspluatācijas īpašību deklarācijas, atbilstoši MK noteikumu Nr.156 “Būvizstrādājumu tirgus uzraudzības kārtība” prasībām, rūpnīcas pārbaužu protokoli un kvalitāti apliecinošie dokumenti. | |
| * + 1. Piegādājamo iekārtu ekspluatācijas un apkalpošanas instrukcijas, shēmas, iekārtu  darba apraksti. | | Piekrītam |
| * + 1. Darbu izpildes akti, segto darbu akti, mērījumu un pārbaužu protokoli. | |
| * + 1. Uzņēmēja izsniegtais apliecinājums par Pasūtītāja personāla apmācību. | |
| * + 1. Nodošanas un pieņemšanas akts. | |
| 1. **Pārbaudes** | | **Pretendenta apliecinājums  par piekrišanu prasībai, vai apņemšanos izpildīt prasību** |
| * 1. Visas Uzņēmējam uzticētās iekārtas pārbaudes veic sertificēts Uzņēmēja personāls ar sertificētiem un verificētiem mērinstrumentiem Pasūtītāja tehniskā uzrauga klātbūtnē. | | Piekrītam |
| * 1. Uzņēmējs nepieciešamības gadījumā veic sagatavošanās darbus pārbaužu veikšanai. | | Piekrītam |
| * 1. Bez augstāk minētā pēc montāžas darbu pabeigšanas uzņēmējs veic sekojošas pārbaudes: | |
| * + 1. Visu elementu funkcionālās pārbaudes; | |
| * + 1. Elektriskās pārbaudes (mērījumi) saskaņā ar LEK 002; | |
| * + 1. Zemēšanas elementu mērījumi saskaņā ar LEK 002; | |
| * + 1. Iekārtas 24 stundu kopējo pārbaudi normālā darba režīmā. | |
| 1. **Garantijas:** Garantijas laiks izpildītajiem būvdarbiem, izmantotajām iekārtām un materiāliem ir 36 mēneši pēc nodošanas un pieņemšanas akta parakstīšanas, kuru laikā Uzņēmējam jānovērš visi slēptie defekti. | | Piekrītam |
| 1. **Pretendents apņemas izpildīt Līgumu 2 (divu) mēnešu laikā atbilstoši** Tehniskajai shēmai „Ugunsaizsardzības sistēmu pārbūve Daugavpils 9. vidusskolā. | | Piekrītam |

**DARBU IZPILDES GRAFIKS**

**SIA “PRISTIS”****apņemas izpildīt ugunsaizsardzības sistēmu pārbūvi Daugavpils 9.vidussskolā 2 (divu) mēnešu** laikā no akta parakstīšanas par objekta nodošanu darbu veikšanaiun nodrošināt izpildītajiem darbiem **36 (trīsdesmit sešu) mēnešu garantiju,** atbilstoši šādam darbu izpildes grafikam*:*

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Nr. p.k.** | **Darbu nosaukums** | 60 KALENDĀRĀS DIENAS NO LĪGUMA NOSLĒGŠANAS BRĪŽA | | | | | | | | | | | | | | | | | | | | | | | | | | | | | |
|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  | | |
| 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | 22 | 23 | 24 | 25 | 26 | 27 | 28 | 29 | 30 |
| **1** | **Kabeļu izbūve** |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| **2** | **Iekārtu uzstādīšana** |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| **3** | **Sistēmas palaišana, nodošana, dokumentācijas sagatavošana** |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |

|  |  |
| --- | --- |
| **Pasūtītājs:**  **Daugavpils pilsētas Izglītības pārvalde**  Vadītāja  M.Isupova\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | **IZPILDĪTĀJS:**  **SIA „PRISTIS”**  Valdes priekšsēdētājs  J.Savčuks\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |